
Pravi odgovori na prava vprašanja!
65+ pa kaj! Učenje v tretjem in četrtem življenjskem obdobju

	
29. september 2026, 12.00- 13:30
dvorana M1. 




NOSILEC: Andragoški center Slovenije
MODERATORKA: dr. Nataša Potočnik, direktorica Andragoškega centra Slovenije
PANELISTI: Predstavniki ključnih ministrstev, ki vplivajo na življenje v tretjem in četrtem življenjskem obdobju:
· Ministrstvo za demografijo, družino in socialne zadeve, Andrej Štesl, državni sekretar
· Ministrstvo za gospodarstvo, delo in šport, Martin Mlakar
· Ministrstvo za izobraževanje, znanost in mladino, Teja Dolgan, vodja sektorja za izobraževanje odraslih
· Ministrstvo za kulturo, Uršula Menih Dokl, državna sekretarka

Svet se spreminja hitreje kot kadarkoli prej, zato učenje ni več omejeno na šolska in študijska leta. Vseživljenjsko učenje posamezniku omogoča, da ostaja dejaven, samostojen, radoveden in povezan z družbo v vseh življenjskih obdobjih. Tudi v tretjem in četrtem življenjskem obdobju lahko novo znanje odpira priložnosti, hkrati pa starejši s svojimi izkušnjami, znanjem in kompetencami pomembno bogatijo mlajše generacije ter celotno družbo.

Vseživljenjsko učenje ne pomeni zgolj nove priložnosti za pridobivanje znanja in razvoj talentov, ampak zagotavlja ohranjanje miselne aktivnosti, vključevanje v skupnost ter kakovostnejše in bolj izpolnjeno življenje.

Vseživljenjsko učenje je priložnost za posameznika in družbo!
	Pridite po navdih, razpravljali bomo o pomenu vseživljenjskega učenja v tretjem in četrtem življenjskem obdobju ter njegovi vlogi pri ustvarjanju vključujoče, aktivne in solidarne družbe. Poseben poudarek bo namenjen:
· pomenu učenja po 65. letu kot dejavniku aktivnega, kakovostnega in samostojnega življenja,
· zdravstvenim, psihološkim in družbenim vidikom življenja po upokojitvi,
· vplivu vseživljenjskega učenja na socialni in gospodarski razvoj družbe.
PRIJAZNO VABLJENI!

